Diari Oficial de la Generalitat Valenciana


Sumari del DOGV 7642, del 23-10-2015 (2015/8323)

Informació pública de la Resolució d'Alcaldia número 54/2015, de 27 de gener, relativa a declaració d'incompliment del deure d'edificar i subjecció al règim d'edificació forçosa.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8323


Data del document
:   08-10-2015

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * administració local
    * pla d'urbanisme

Informació pública de la Resolució d'Alcaldia número 54/2015, de 27 de gener, relativa a declaració d'incompliment del deure d'edificar i subjecció al règim d'edificació forçosa. [2015/8323]  
En data 27 de gener de 2015 es va dictar Resolució de l'Alcaldia número 54/2015 sobre declaració de l'incompliment del deure d'edificar un hotel apartament que, literalment, diu:  
«Resolució de l'Alcaldia  
Vist que per Resolució d'Alcaldia de data 25 de juliol de 2002, es va resoldre:  
?Primer. Declarar l'extinció del dret a edificar, amb caducitat de la llicència concedida al seu dia a la Comunitat de Propietaris Apartotel L'Ancora per a l'acabament de l'esmentat edifici (exp. 105/89), amb emplaçament a l'avinguda de Neptú, cantonada avinguda del Mar, per incompliment dels terminis establits en aquesta.-  
Vist que l'esmentat edifici va quedar inacabat i en l'actualitat no reuneix les condicions mínimes de seguretat, salubritat, ornament públic i decor.  
Vist que les males condicions en què es troba l'edifici estan perjudicant greument la imatge del municipi i els esforços municipals per la revitalització de la zona.  
Vist que han transcorregut més d'11 anys des de la declaració de l'extinció del dret a edificar i caducitat de la llicència d'obres i que al dia de hui encara no s'ha sol·licitat nova llicència per a la finalització de l'edifici i que tampoc s'ha realitzat cap actuació sobre l'edifici i la seua parcel·la.  
Vist el certificat de domini i càrregues expedit pel Registre de la Propietat de Puçol, el 21 de juliol de 2014, de les finques registrals 7873 a 7993 que conformen l'edifici siti a l'avinguda de Neptú, cantonada avinguda del Mar, conegut com Apartotel L'Ancora.  
Atés que les obligacions i els efectes que es deriven de l'extinció del dret a edificar vénen regulats principalment en la Llei 5/2014, de 25 de juliol, de la Generalitat, d'ordenació del territori, urbanisme i paisatge i en el Reial Decret Legislatiu 2/2008, de 20 de juny, pel qual s'aprova el text refós de la Llei de Sòl.  
Atés el que disposa l'apartat 4 de l'article 225 de Llei 5/2014, de 25 de juliol, de la Generalitat, d'ordenació del territori, urbanisme i paisatge (d'ara en avant LOTUP), que estableix que:  
?La declaració de caducitat extingirà la llicència, i no es podran iniciar ni prosseguir les obres si no se sol·licita i obté una nova ajustada a l'ordenació urbanística en vigor. Si l'obra o instal·lació queda inacabada o paralitzada, després de la declaració de caducitat, podrà dictar-se ordre d'execució per a culminar els treballs imprescindibles per a assegurar la seguretat, salubritat i ornament públic de l'obra interrompuda. Transcorregut un any des de la declaració de caducitat, l'obra inacabada podrà subjectar-se al règim d'edificació forçosa.-  
  
Vist el que estableix l'article 184 de la LOTUP, que disposa:  
  
?1. Transcorregut el termini perquè el propietari inicie o concloga l'edificació, conforme a l'article 179 d'aquesta llei, si no s'ha complit l'obligació urbanística, l'Administració podrà declarar l'incompliment del deure d'edificar, i haurà de notificar als interessats l'esmentada declaració i la proposta d'inclusió dels béns afectats en el règim d'edificació forçosa, inscrivint-los en el registre municipal de solars i edificis a rehabilitar.  
2. Els propietaris afectats disposaran, en tot cas, del termini d'un mes, comptat des de la notificació, per a oposar-s'hi. Transcorregut aquest termini o presentada oposició pel propietari, l'Administració resoldrà sobre l'aplicació del règim d'edificació forçosa, i ho comunicarà, si és el cas, al registre de la propietat per a la seua inscripció.  
  
3. El règim d'edificació forçosa legitima qualsevol persona física o jurídica, amb capacitat suficient, per a promoure un programa d'actuació per a l'edificació del solar, i es donarà audiència al propietari pel termini d'un mes.  
4. Vençut el termini d'audiència al propietari, l'ajuntament podrà tramitar un programa d'actuació aïllada encaminat a l'edificació del solar o actuació sobre l'edifici, inclús contra l'oposició del propietari, i, llevat de concert d'aquest amb el promotor, s'executaran per expropiació.  
5. A falta d'iniciatives de programa d'actuació aïllada o d'alternatives tècniques acceptables per a la seua execució, el solar podrà ser objecte de venda forçosa en pública subhasta. L'adquirent ha de comprometre's i garantir l'inici de la seua edificació en el termini d'un any, i inscriure's l'esmentat compromís en el registre de la propietat.  
6. Les expropiacions derivades de les previsions d'aquest article s'ajustaran a les regles especials per incompliment de la funció social de la propietat regulades en l'article 103 d'aquesta llei.  
7. Les mateixes regles d'aquest article són aplicables a l'incompliment reiterat d'una ordre d'execució per a la rehabilitació, conservació o intervenció en un edifici.-  
Vist que l'obra està inacabada i paralitzada ja més d'11 anys des de la seua declaració de caducitat i que aquesta circumstància, d'acord amb els preceptes anteriorment al·ludits, comporta la subjecció de l'immoble al règim d'edificació forçosa.  
Atés que de conformitat amb allò que disposa l'article 103 de la LOTUP, ?l'incompliment dels deures d'edificació o rehabilitació o altres incompliments de la funció social de la propietat que preveu aquesta llei, habilitarà per a l'expropiació de la finca de l'incomplidor amb deducció, si és el cas, de fins al 50 per cent d'aprofitament que hauria de considerar-se en el preu just si no concorreguera aquesta circumstància?.  
Atés també el que disposen els articles 36 i 37 del Reial Decret Legislatiu 2/2008, de 20 de juny, pel qual s'aprova el text refós de la Llei de Sòl.  
Atés el que disposa l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, seran a càrrec de l'incomplidor totes les despeses derivades de la tramitació del present procediment, l'import de les quals, junt amb les dels danys i perjudicis que s'hagen pogut ocasionar, podrà fer-se efectiu pel procediment de constrenyiment.  
  
Atés que en acord plenari, de data 18 d'abril de 2013, es va crear el registre municipal de solars i edificis a rehabilitar i es va aprovar l'ordenança reguladora del registre municipal de solars i edificis a rehabilitar i que la seua aprovació definitiva va ser publicada en el Butlletí Oficial de la Província de València número 155, de data 2 de juliol de 2013.  
  
Atés l'informe amb proposta de resolució emés per l'advocat col·legiat número 11.036 ICAV Juan Millet Sancho.  
Aquesta Alcaldia, ateses les necessitats exposades i considerant les atribucions que la llei em confereix, per mitjà de la present, resol:  
Primer. Iniciar procediment per a la declaració d'incompliment de deure d'edificar de l'immoble siti a l'avinguda de Neptú, cantonada avinguda del Mar, conegut com Apartotel L'Ancora, i que comprén les finques registrals 7873 a 7993 i la seua subjecció al règim d'edificació o rehabilitació forçosa.  
Segon. Obrir un termini d'audiència d'un mes, comptat des de la notificació del present, perquè els propietaris i la resta de titulars de béns i drets afectats puguen oposar-se a la declaració d'incompliment del deure d'edificar de les esmentades finques registrals i la seua subjecció al règim d'edificació forçosa.  
Tercer. Igualment, i pel mateix termini, obrir un període d'informació pública, comptat des de l'última publicació de l'edicte en què s'anuncie aquest tràmit realitzada en el Diari Oficial de la Comunitat Valenciana i en un diari d'àmplia difusió en el municipi, perquè qualsevol persona interessada puga formular les al·legacions que crega oportunes.  
Quart. Advertir expressament tots els propietaris i interessats que transcorregut els indicats terminis d'audiència i informació pública sense que s'hagen formulat al·legacions o si efectuades aquestes són desestimades, es procedirà a declarar l'incompliment de deure d'edificar de l'immoble siti en l'avinguda de Neptú, cantonada avinguda del Mar, conegut com Apartotel L'Ancora, finques registrals 7873 a 7993 del Registre de la Propietat de Puçol i la seua subjecció al règim d'edificació forçosa, i es procedirà a la seua inclusió en el registre municipal de solars i edificis a rehabilitar i a la comunicació al registre de la propietat per a la seua inscripció.  
Cinqué. Igualment, i als efectes del que disposa l'article 184 de la LOTUP, advertir que l'incompliment del deure d'edificar dels immobles referits i la seua subjecció al règim d'edificació forçosa, legitima que qualsevol persona física o jurídica, amb capacitat suficient, puga formular un programa d'actuació per a l'edificació o actuació sobre el solar i/o edifici i que vençut el termini d'audiència concedit als propietaris, l'ajuntament podrà tramitar un programa d'actuació aïllada encaminat a l'edificació o actuació sobre el solar i/o edifici, inclús contra l'oposició dels propietaris, i, llevat de concert d'aquests amb el promotor, s'executarà per expropiació.  
A falta d'iniciatives de programes d'actuació aïllada o d'alternatives tècniques acceptables per a la seua execució, els immobles afectats podran ser objecte de venda forçosa en pública subhasta i que les expropiacions derivades com a conseqüència de la declaració d'incompliment s'ajustaran a les regles especials previstes en l'article 103 de la LOTUP.  
  
Sisé. Advertir també que seran a càrrec dels propietaris incomplidors totes les despeses derivades de la tramitació del present procediment, l'import de les quals, junt amb les dels danys i perjudicis que s'hagen pogut ocasionar, es farà efectiu pel procediment de constrenyiment, tal com determina l'article l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
De tot això s'informa als efectes d'obrir termini d'audiència per període d'un mes, perquè els propietaris i la resta de titulars de béns i drets afectats puguen oposar-se a la declaració d'incompliment del deure d'edificar de les esmentades finques registrals i la seua subjecció al règim d'edificació forçosa, tot això comptat des de la publicació de l'edicte en què s'anuncie aquest tràmit.  
  
La Pobla de Farnals, 8 d'octubre de 2015.- L'alcalde president: Enric Palanca Torres.